Muzika (JAV)
Muzika – mėnesinis JAV lietuvių muzikos žurnalas su natų priedu, ėjęs 1916 m. Filadelfijoje. Rašė lietuviškų chorų reikalais, kėlė lietuviškų dainų grožį. Skelbė JAV lietuvių muzikinio gyvenimo žinias, muzikos teorijos pradmenis, muzikos terminų žodynėlį. Išspausdino Č. Sasnausko nekrologą. Išėjo 2 numeriai. Leido, redagavo ir daugiausia rašė Stasys Šimkus. Leidinys turėjo 8 p. gaidų priedą.